**NÁRODNÁ RADA SLOVENSKEJ REPUBLIKY**

 **VII. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1583/2018

**1061a**

### S p r á v a

**Ústavnoprávneho výboru Národnej rady Slovenskej republiky o prerokovaní vládneho n**[**ávrhu zákona o Ústavnom súde Slovenskej republiky a o zmene a doplnení niektorých zákonov**](http://lrv.rokovania.sk/290292018-/) **(tlač 1061) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady podáva Národnej rade Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov správu o výsledku prerokovania vládneho n[ávrhu **zákona o Ústavnom súde Slovenskej republiky** a o zmene a doplnení niektorých zákonov](http://lrv.rokovania.sk/290292018-/) (tlač 1061) v druhom čítaní.

I.

 Národná rada Slovenskej republiky uznesením č. 1333 z 12. septembra 2018 pridelila vládny návrh  [**zákona o Ústavnom súde Slovenskej republiky** a o zmene a doplnení niektorých zákonov](http://lrv.rokovania.sk/290292018-/) (tlač 1061) na  prerokovanie Ústavnoprávnemu výboruNárodnej rady Slovenskej republiky, a to aj ako gestorskému výboru a určila lehotu na jeho prerokovanie v druhom čítaní.

**II.**

 Poslanci Národnej rady Slovenskej republiky, ktorí nie sú členmi výboru, ktorému bol vládny návrh zákona pridelený, neoznámili v určenej lehote výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny návrh  [**zákona o Ústavnom súde Slovenskej republiky** a o zmene a doplnení niektorých zákonov](http://lrv.rokovania.sk/290292018-/) (tlač 1061)Ústavnoprávny výbor Národnej rady Slovenskej republiky prerokoval a odporúčal ho Národnej rade Slovenskej republiky uznesením č. 453 z 10. októbra 2018 **schváliť.**

IV.

Z uzneseniaÚstavnoprávnehovýboruNárodnej rady Slovenskej republiky pod bodom III tejto správy vyplývajú tieto pozmeňujúce a doplňujúce návrhy:

V čl. I, § 4 ods. 2 písm. d) sa pred slovo „oznamuje“ vkladá slovo „písomne“.

Spresnenie ustanovenia v súlade s čl. 103 ods. 7 Ústavy Slovenskej republiky.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 9 ods. 3 sa za slová „z rokovania pléna“ vkladajú slová „ústavného súdu“.

Legislatívno-technická úprava zosúlaďujúca používanú terminológiu.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 19 ods. 1 písm. b) a ods. 3 písm. c) sa slová „čl. 134 ods. 4“ nahrádzajú slovami „čl. 136 ods. 4“.

Legislatívno-technická úprava chybného odkazu.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 20 ods. 1 sa vypúšťa slovo „ani“.

Vypustenie sa navrhuje z dôvodu nadbytočnosti.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 26 ods. 1 sa slovo „polovica“ nahrádza slovami „jedna tretina“.

Podľa doposiaľ platnej právnej úpravy, ktorú preberá aj predložený návrh zákona, sudca ústavného súdu, ktorý svoju funkciu vykonával po dobu dlhšiu ako je polovica funkčného obdobia, má nárok na príplatok za výkon funkcie sudcu ústavného súdu, ak skončil výkon funkcie sudcu ústavného súdu okrem prípadu, ak prezident odvolal sudcu ústavného súdu podľa § 19 ods. 1 písm. a) alebo písm. b), pričom sa mu zachováva nárok na výplatu starobného dôchodku, predčasného starobného dôchodku alebo invalidného dôchodku. Podobne ako v iných krajinách, ide aj v tomto prípade o ustanovenie, ktoré zabezpečuje potrebný životný štandard pre „emeritného“ sudcu ústavného súdu. Pri súčasnom dvanásťročnom funkčnom období sudcov ústavného súdu to znamená, že takýto nárok im vzniká po šiestich rokoch výkonu funkcie. Predložený návrh toto obdobie skracuje na štyri roky, čím vytvára predpoklady, aby tí sudcovia, ktorí dovŕšia dôchodkový vek, mohli skôr uvažovať o ukončení svojej aktívnej kariéry bez obavy o významnejšie zníženie svojho životného štandardu. Ustanovenie môže prispieť k častejšej obmene sudcov ústavného súdu.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 30 ods. 2 a 3 sa odkaz 5 a poznámka pod čiarou k odkazu 5 označuje ako odkaz 6 a poznámka pod čiarou k odkazu 6. Súčasne sa posunie aj číslovanie nasledujúcich odkazov a k nim prislúchajúcich poznámok pod čiarou.

Úprava číslovania odkazov a poznámok pod čiarou, keďže zákon obsahuje dve rôzne znenia poznámky pod čiarou k odkazu 5 (v čl. I, § 29 ods. 2 a čl. I, § 30 ods. 2 a 3).

**Ústavnoprávny výbor NR SR**

 **Gestorský výbor odporúča schváliť.**

V čl. I, § 31 ods. 4 druhá veta sa za slová „Sudcovi ústavného súdu“ vkladá čiarka a slová „na základe jeho návrhu,“.

Podľa predloženého návrhu sudcovi ústavného súdu, pridelí predseda ústavného súdu najmenej troch súdnych poradcov zo súdnych poradcov, ktorí sú štátnymi zamestnancami v kancelárii ústavného súdu a ktorí v čase prideľovania už nie sú pridelení inému sudcovi ústavného súdu. Ustanovenie teda umožňuje, aby predseda ústavného súdu predelil sudcovi súdneho poradcu aj proti jeho vôli. Vzhľadom na skutočnosť, že pre dobrú spoluprácu medzi sudcom ústavného súdu a jeho poradcami je nevyhnutným predpokladom nielen dôvera ale do istej miery aj potrebný filozofický, hodnotový či svetonázorový súlad, neukazuje sa ako správne, aby predseda ústavného súdu prideľoval jednotlivých súdnych poradcov sudcom iba na základe vlastného rozhodnutia. Navrhuje sa preto, aby sa rozhodnutie predsedu ústavného súdu o pridelení súdneho poradcu viazalo na návrh samotného sudcu.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 42 ods. 2 písm. i) sa na konci pripájajú slová „(ďalej len „sťažnosť podľa čl. 129 ods. 1 ústavy“)“.

Legislatívno-technická úprava; legislatívna skratka sa v súlade s 8. bodom Legislatívno-technických pokynov (príloha č. 2 k Legislatívnym pravidlám tvorby zákonov) z § 151 presúva do § 42 ods. 2 písm. i), kde sa skracované slová vyskytujú prvý raz.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 42 ods. 2 písm. w) sa vypúšťa odkaz 17.

Daný odkaz neobsahuje znenie poznámky pod čiarou.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 58 ods. 1 písm. h) a § 59 ods. 1 písm. g) sa vypúšťajú slová „proti rozhodnutiu o overení alebo neoverení mandátu poslanca národnej rady“.

Legislatívno-technická úprava v nadväznosti na zavedenie legislatívnej skratky v § 42.

**Ústavnoprávny výbor NR SR**

 **Gestorský výbor odporúča schváliť.**

V čl. I § 61 ods. 1 sa na konci bodka nahrádza čiarkou a pripájajú sa slová „ktorou je Slovenská republika viazaná.“.

Ide o legislatívno-technickú pripomienku, ktorou sa upresňuje, že ide o medzinárodnú zmluvu, ktorou je Slovenská republika viazaná.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 72 ods. 1 a 3 sa vypúšťajú slová „zriadeného na uplatňovanie medzinárodnej zmluvy, ktorou je Slovenská republika viazaná,“.

Legislatívno-technická úprava v súvislosti zo zavedenou legislatívnou skratkou v § 69.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 151 sa slová „Sťažnosť proti uzneseniu o overení alebo neoverení mandátu poslanca národnej rady podľa čl. 129 ods. 1 ústavy (ďalej len „sťažnosť podľa čl. 129 ods. 1 ústavy“)“ nahrádzajú slovami „Sťažnosť podľa čl. 129 ods. 1 ústavy“.

Legislatívno-technická úprava; legislatívna skratka sa v súlade s 8. bodom Legislatívno-technických pokynov (príloha č. 2 k Legislatívnym pravidlám tvorby zákonov) z § 151 presúva do § 42 ods. 2 písm. i), kde sa skracované slová vyskytujú prvý raz.

**Ústavnoprávny výbor NR SR**

 **Gestorský výbor odporúča schváliť.**

V čl. I, § 223 ods. 1 sa na konci slovo „súdu“ nahrádza slovom „senátu“.

Zosúladenie terminológie s § 119 zákona č. 385/2000 Z. z. o sudcoch a prísediacich a o zmene a doplnení niektorých zákonov.

**Ústavnoprávny výbor NR SR**

 **Gestorský výbor odporúča schváliť.**

Za čl. II sa vkladá nový čl. III, ktorý znie:

„Čl. III

Zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zákona Národnej rady Slovenskej republiky č. 293/1995 Z. z., nálezu Ústavného súdu Slovenskej republiky č. 398/1998 Z. z., zákona č. 97/1999 Z. z., zákona č. 226/2000 Z. z., zákona č.  124/2002 Z. z., zákona č. 514/2003 Z. z., zákona č. 551/2003 Z. z., zákona č. 324/2004 Z. z., zákona č. 586/2004 Z. z., zákona č. 546/2005 Z. z., zákona č. 94/2006 Z. z., zákona č. 122/2006 Z. z., zákona č. 71/2008 Z. z., zákona č. 520/2008 Z. z., zákona č. 400/2009 Z. z., zákona č. 102/2010 Z. z., zákona č. 33/2011 Z. z., zákona č. 79/2012 Z. z., zákona č. 114/2013 Z. z., zákona č. 402/2013 Z. z., zákona č. 195/2014 Z. z., nálezu Ústavného súdu Slovenskej republiky č. 331/2014 Z. z., zákona č. 353/2014 Z. z., zákona č. 402/2015 Z. z., zákona č. 125/2016 Z. z., zákona č. 55/2017 Z. z. a zákona č. 72/2017 Z. z. sa mení takto:

1. § 9 až 10 sa vypúšťajú.

2. Nadpis pod § 11 sa vypúšťa.

3. V § 11 sa vypúšťa odsek 1. Súčasne sa zrušuje označenie odseku 2.“.

Nasledujúce články sa primerane prečíslujú vrátane ustanovenia o účinnosti.

Nový čl. III nadobudne účinnosť 15. novembra 2018 čo sa premietne do ustanovenia o účinnosti.

V tejto súvislosti sa v čl. I, § 251 (zrušovacie ustanovenie) slová "a zákona č.  72/2017 Z. z." nahradia čiarkou a slovami "zákona č. 72/2017 Z. z. a zákona č. .../2018 Z. z.".

 Pozmeňujúcim návrhom sa docieli, aby popri sebe neboli účinné dve úpravy týkajúce sa voľby sudcov ústavného súdu a postavenia kancelárie ústavného súdu vrátane jej zamestnancov a súdnych poradcov.

**Ústavnoprávny výbor NR SR**

 **Gestorský výbor odporúča schváliť.**

V čl. III sa vkladá nový bod 1., ktorý znie:

„1. Poznámka pod čiarou k odkazu 71 znie:

„71) Čl. 134 ods. 1 a 2 Ústavy Slovenskej republiky.

§ 15 zákona č. .../2018 Z. z. o Ústavnom súde Slovenskej republiky a o zmene a doplnení niektorých zákonov.“.“.

Nasledujúce body sa primerane prečíslujú.

 Navrhuje sa aktualizácia poznámok pod čiarou v rokovacom poriadku Národnej rady SR tak, aby sa odkazovalo už na nový zákon o Ústavnom súde Slovenskej republiky.

**Ústavnoprávny výbor NR SR**

 **Gestorský výbor odporúča schváliť.**

 V čl. III sa za bod 1. vkladá nový bod 2., ktorý znie:

„2. Poznámka pod čiarou k odkazu 72 znie:

„72) § 15 zákona č. .../2018 Z. z.“.“.

Nasledujúce body sa primerane prečíslujú.

 Navrhuje sa aktualizácia poznámok pod čiarou v rokovacom poriadku Národnej rady SR tak, aby sa odkazovalo už na nový zákon o Ústavnom súde Slovenskej republiky.

**Ústavnoprávny výbor NR SR**

 **Gestorský výbor odporúča schváliť.**

V čl. III, 7. bode sa slová „§ 150a“ nahrádzajú slovami „§ 150b“ a slová „§ 150b“ slovami „§ 150c“.

Legislatívno-technická úprava; úprava označenia vkladaného § 150b, keďže platné znenie zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov už § 150b obsahuje.

**Ústavnoprávny výbor NR SR**

 **Gestorský výbor odporúča schváliť.**

 V čl. IV sa za bod 4. vkladajú nové body 5. a 6., ktoré znejú:

„5. V § 28a ods. 2 sa za slovo „komunikácie“ vkladajú slová „s odkazom na podrobnosti uvedené vo vyhlásení výberového konania zverejnenom na webovom sídle súdnej rady a ministerstva“.

6. V § 28d odsek 3 znie:

„(3) V databázach podľa odseku 1 sa kandidáti na funkciu sudcu zoradia podľa úspešnosti v hromadnom výberovom konaní. Databázy podľa odseku 1 sa na základe výsledkov ďalšieho hromadného výberového konania dopĺňajú podľa poradia úspešnosti o kandidátov na funkciu sudcu z ďalšieho hromadného výberového konania ich zaradením do databázy za kandidátov na funkciu sudcu zaradených do databázy skôr. Voľné miesta sudcov sa obsadzujú z kandidátov na funkciu sudcu podľa úspešnosti v hromadnom výberovom konaní, ktoré je v databáze podľa odseku 1 uvedené ako prvé v poradí.“.“.

Nasledujúci bod sa primerane prečísluje.

Nové body 5 a 6 nadobudnú účinnosť 15. novembra 2018, čo sa premietne do ustanovenia o účinnosti.

 Cieľom navrhovanej zmeny je nanovo upraviť zaraďovanie kandidátov na funkciu sudcu do databáz. Na rozdiel od doterajšieho systému, kedy sa pre každý kraj vytvára jedna databáza, podľa predloženého návrhu bude platiť pravidlo, že po každom hromadnom výberovom konaní sa vytvorí jedna samostatná databáza, pričom miesta sudcov sa obsadzujú z kandidátov z historicky najstaršieho výberového konania. Zabezpečí sa tak väčšia plynulosť pri obsadzovaní voľných miest sudcov na okresných súdoch.

**Ústavnoprávny výbor NR SR**

 **Gestorský výbor odporúča schváliť.**

 Čl. IV sa dopĺňa bodom 6., ktorý znie:

„6. Za § 151zb sa vkladá § 151zc, ktorý vrátane nadpisu znie:

„§ 151zc

Prechodné ustanovenie

k úpravám účinným od 15. novembra 2018

Kandidáti na funkciu sudcu zaradení do databázy kandidátov na funkciu sudcu k 14. novembru 2018 sú na účely § 28d ods. 3 v znení účinnom od 15. novembra 2018 kandidátmi na funkciu sudcu z jedného hromadného výberového konania.“.“.

Nový bod  6 nadobudne účinnosť 15. novembra 2018, čo sa premietne do ustanovenia o účinnosti.

 V nadväznosti na zmenu § 28d ods. 3 sa navrhuje prechodné ustanovenie, podľa ktorého kandidáti na funkciu sudcu zaradení do databázy príslušného krajského súdu sa búdu považovať za kandidátov z jedného hromadného výberového konania.

**Ústavnoprávny výbor NR SR**

 **Gestorský výbor odporúča schváliť.**

V čl. IX sa slová „§ 32 až 251“ nahrádzajú slovami „§ 32 až 248 a § 250 a 251“.

 Navrhuje sa, aby ustanovenie § 249 nadobudlo účinnosť skôr ako zvyšok zákona, a to aj s ohľadom na novo doplnený čl. III.

**Ústavnoprávny výbor NR SR**

 **Gestorský výbor odporúča schváliť.**

V čl. IX sa slová „1. novembra“ nahrádzajú slovami „15. novembra“.

V tejto súvislosti sa upravia aj prechodné ustanovenia:

v čl. I, § 249 ods. 1 a 2 sa slová „31. októbra“ nahradia slovami „14. novembra“,

v čl. III, § 150b sa slová „1. novembra“ vrátane nadpisu pod § 150b nahradia slovami „15. novembra“.

 Cieľom pozmeňujúceho návrhu je posun účinnosti vládneho návrhu zákona k 15. novembru 2018 v tých prípadoch, kde sa pôvodne navrhovala účinnosť 1. novembra 2018.

**Ústavnoprávny výbor NR SR**

 **Gestorský výbor odporúča schváliť.**

 Gestorský výbor **odporúča hlasovať spoločne** o všetkých uvedených pozmeňujúcich a doplňujúcich návrhoch **(body 1 až 22)** s odporúčaním **schváliť.**

V.

Ústavnoprávny výbor Národnej rady Slovenskej republiky ako gestorský výbor **odporúča Národnej rade Slovenskej republiky** vládny návrh [**zákona o Ústavnom súde Slovenskej republiky** a o zmene a doplnení niektorých zákonov](http://lrv.rokovania.sk/290292018-/) (tlač 1061) **schváliť** v znení pozmeňujúcich a doplňujúcich návrhov uvedených v tejto správe.

 **Správa Ústavnoprávneho výboru** Národnej rady Slovenskej republiky o prerokovaní vládneho návrhu [**zákona o Ústavnom súde Slovenskej republiky** a o zmene a doplnení niektorých zákonov](http://lrv.rokovania.sk/290292018-/) v druhom čítaní (tlač 1061a) **bola schválená** uznesením Ústavnoprávneho výboru Národnej rady Slovenskej republiky č. 458 zo 16. októbra 2018.

Týmto uznesením výbor zároveň poveril spravodajcu **Jozefa Ježíka,** aby na schôdzi Národnej rady Slovenskej republiky informoval o výsledku rokovania výboru a pri rokovaní o vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Róbert Madej v. r.

 predseda Ústavnoprávneho výboru

 Národnej rady Slovenskej republiky

Bratislava 16. októbra 2018